Информационен бюлетин № 44\nФ Е В Р У А Р И 2 0 2 2 г.\n▪ Мандатът на генералният секретар на НАТО Йенс Стобтенбелг изтича в края на септември 2022 г. На 04.02. стана известно, че той ще е бъдещият шеф на Норвежката централна банка. Следващият генерален секретар може да е източноевропеец. Определящо ще е отношението му към Русия. Стои въпросът, дали да не бъде жена. /Theresa May-Великобриания, Kaja Kallas– Естония, Marc Rutte–Нидерландия и др./\nИзточник: ntv, tagesshau, 04.02.2022\n▪ На 04.02. по време на посещение на президента на Русия в Китай бе приета съвместна декларация, в която се призовава да се спре по–нататъшното разширяване на НАТО. Денонсирането от страна на Съединените щати на редица важни международни споразумения в сферата на контрола над оръжията влияе крайно негативно на регионалната и международната сигурност и стабилност, се подчертава в декларацията.\nИзточник: ntv, 04.02.2022\n▪ Четири изтребителя Ф-15 от САЩ се присъединяват към охраната на въздушното пространство над Латвия, Литва и Естония, подпомагайки мирновременната мисия на белгийските Ф16, съобщи НАТО.\nИзточник: nato.int, 04.02.2022\n▪ Ген. Бен Ходжис смята, че трябва да се подобрят 4–5 неща в НАТО: споделянето на разузнавателна информация, подобряване на противовъздушната и противоракетна отбрана, сложността и трудността на военните учения, военната мобилност, командната структура.\n▪ На 07. 02. след среща с полския президент Анджей Дуда генералният секретар на НАТО Йенс Столтенберг съобщи, че се обмисля разполагане на допълнителни батальони по югоизточния фланг, но все още не са взети окончателни решения. Повишена е бойната готовност на силите за бързо реагиране. Той отправи нова покана за преговори към Москва за постигане на мирен изход от напрежението , снвързано с Украйна. «Готови сдме да изслушаме тревогите на руската страна, но тя трябва да потърси политическо решение със съюзниците», заяви той на пресконференция.\nИзточник: БТА, 07.02.2022\n▪ Генералният секретар на НАТО Йенс Столтенберг на пресконференция в Брюксел заяви във връзка с изпратеното до президента на РФ от руската Дума решение за признаване на Донецка и Луганска народни републики: „Ако това се случи, това ще бъде поредното грубо нарушение на териториалната цялост и суверенитета на Украйна. Защото няма съмнение, че Донецк и Луганск са част от Украйна в нейните международно признати граници.Следователно такова признаване би било нарушение на международното право“ / Както съобщава EADaily обаче, Русия многократно напомня, че не е страна по Минските споразумения./\n▪ На срещата на министрите на отбраната на страните–членки на НАТО на 16.02.2022 г. бяха обсъдени теми, свързани с Русия, Украйна, ядрената сигурност и бе направена равносметка на увеличаваните вече седма поредна година разходи за отбрана.\nНа 17.02.2022 г. министрите на отбраната се срещнаха с представителите на Украйна и Грузия и разгледаха продължаващата заплаха, влошаващата се ситуация със сигурността в Черно море и подкрепата на НАТО за двете страни. Генералният секретар Столтенберг заяви, че вратата на НАТО остава отворена, всяко решение за членство в НАТО трябва да вземат съюзниците и страните–кандидатки и никой друг.\nВ последната си сесия министрите на отбраната на НАТО се срещнаха и с министрите на отбраната на Финландия и Швеция и с върховния представител на Европейския съюз по външните работи и политиката на сигурност и заместник-председател на Европейската комисия Жозеп Борел.\nИзточник: nato.int, 16. и 17. 02.2022\n▪ Генералният секретар Столтенберг потвърди, че ще бъдат изготвени през следващите седмици подробни планове за разполагане войски на НАТО в Румъния, България, Унгария и Словакия. Москва настоя за спазван на основопалащия акт НАТО–Русия. Предложението се преласилно противоречиво в България, Унгария и Словакия.\nИзточник GFP, 17.02.2022\n▪ В речта си на конференцията по сигурността в Мюнхен генералният секретар на НАТО Йенс Столтенберг подчерта важността на силните трансатлантически отношения за европейската сигурност. Той отбеляза, че настоящата криза е свързана с бъдещето на Украйна, но и за глобалната сигурност. „Няма да има страна–членка първа и втора категория”, обеща той. Г-н Столтенберг беше удостоен с наградата Евалд фон Клайст на Мюнхенската конференция по сигурността за постиженията си като генерален секретар на НАТО.\nИзточник: nato.int, bmvg.de,19.02.2022\n▪ Генералният скеретар на НАТО Столтенберг определи военната операция на Русия в Украйна като „съзнателна, хладнокръвна, дълго планирана инвазия”. „Ръководителите на Русия ще носят пълната отговорност за тези безразъсдни мерки и убити”, каза той. „Нападението е „акт на агресия” и сериозна заплаха за евроатлантическата сигурност.”\n▪ НАТО активира отбранителни планове за Източна Европа. Главнокомандващият на въоръжените сили на НАТО ще има широкообхватни правомощия, например да иска и премества войски. Всички мерки са и ще останат "превантивни, пропорционални и не ескалиращи". „Нямаме войски на НАТО в Украйна и нямаме планове да изпращаме войски на НАТО в Украйна“, каза генералният секретар на НАТО Столтенберг.\nИзточник: dpa, ndr.de, 24.02.2022\n▪ На 25.02. 2022 г. след видеоконференция с държавните и правителствени ръкоодители на 30 съюзни държави генералният секретар на НАТО Йенс Столтенберг обяви за първи път историческо решение в контекста на колективнета отбрана: Алиансът прехвърля елементи от силите си за бързо реагиране с цел въздържане на Русия. Въпреки че не се посочват местата за дислокация, се очаква това да бъде Румъния, а предстои и учение на силите за бързо реагиране в Норвегия.\nИзточник: Merkur.de, 25.02.2022\n▪ След предупреждението на Путин за използване на ядрено оръжие, генералният секретар на НАТО Столтенберг отбеляза: "Ние също трябва да осъзнаем, че сега сме изправени пред нова ситуация за нашата сигурност." Това е "само началото на адаптацията, която трябва да направим в отговор на една много по-агресивна Русия".\nИзточници: BBC, CNN, Der Standard, 27.02.2022\n▪ На 28 февруари 2022 г. началници на отбраната проведe извънредно заседание на Военния комитет на НАТО с началници на отбраната. Адмирал Бауер, председател на НАТО Военен комитет, отбеляза, че „много съюзници от НАТО са предложили да предоставят военна подкрепа и хуманитарна помощ на Украйна”. Прегледана бе бъдещата позиция на НАТО за възпиране и отбрана, както и текущите дейности за бдителност във всички области и територии. „Нашите приготовления бяха навременни и нашите отговори бяха бързи”, отбеляза адмирал Бауер.\nИзточник: nato.int, 28.02.2022\n▪ По време на посещението си във Варшава министърът на отбраната на САЩ Лойд Остин обяви планирана сделка за продажба на 250 танка "Ейбрамс" на Полша. В страната бяха разположени допълнително още 5000 американски военни и бойни самолети във връзка с кризата около Украйна.\nИзточник: Ройтерс, 18.02.2022\n▪ На 20.02.2022 се проведе извънредно заседание на Съвета за национална сигурност на САЩ относно ситуацията в Украйна, свикано от президента Байдън предишния ден.\nИзточник: AP, 20.02.2022\n▪ Министърът на отбраната на Германия Кристине Ламбрехт иска възможно най–бързо да бъдат доставени бойни дронове. Тя подчерта обаче, че става дума за разузнаване и отбрана, а не за автономно воедене на бойни действия и целенасочено ликвидиране на терористи. Германия има военно присъствие в Литва /командва европейската батальонна група/ и изпраща самолети Eurofighter в Румъния.\nИзточник: Funke-Mediengruppe, 06.02.2022\n▪ Министърът на отбраната на Германия Кристине Ламбрехт обяви, че ще изпрати 350 военни от Бундесвера в Литва. 250 от тях са от СВ, а останалите 100 от други поделения на Бундесвера.\nИзточник: Дойче веле, 07.02.2022\n▪ По време на посещението си в Киев на 07.02.2022 министърът на външните рпаботи на Германия Аналена Бербок потвърди, че Германия няма да доставя оръжие на Украйна, но ще помогне с доставка на една полева болница за 5 млн евро и приемане на 150 украински военни в германски болници. Водещо беше уверението, че при нови западни санкции срещу Русия Германия е готова да заплати „висока икономическа цена”.\nИзточник: dpa, 08.02.2022\n▪ „Самолети, които летят, кораби, които могат да отплават, войници, които са оптимално оборудвани за своите опасни задачи – това трябва да може да постигне една страна като нашата, която носи специална отговорност в Европа. Дължим го и на нашите съюзници в НАТО." Това заяви в речта си на конференцията по сигурността в Мюнхен канцлерът на Германия Шолц.\nИзточник: bmvg.de, 19.02.2022\n▪ На конференцията по сигурността в Мюнхен министърът на отбраната Кристине Ламбрехт поздрави НАТО за решението за драстично съкращаване на времето за привеждане в готовност на силите за бързо реагиране. Тя е убедена, че Германия трябва да увеличи разходите за отбрана. Американският депутат, републиканец, Джим Бенкс посочи, че много американци се съмняват в надеждността на Германия и призова веднага да започне доставки на оръжие за Украйна.\nИзточник: epochtimes.de, 20.02.2022\n▪ Германският канцлер Олаф Шолц осъди нападението на Русия срещу Украйна и го определи като необосновано и крещящо нарушение на международното право. Той допълни, че Берлин ще се консултира с партньорите от Г-7, НАТО и ЕС.\nИзточник: Ройтерс, 24.02.2022\n▪ ВМС на Германия изтеглиха корветата „Ерфурт” от мисия и я пренасочиха към Северния фланг на НАТО, където ще си присъедини към корабната групировка "Standing Nato Maritime Group 1" (SNMG1).\nИзточник: ntv, 26.02.2022\n▪ Канцлерът Олаф Шолц обяви обрат в германската политика едновременно по досегашната забрана за износ на въоръжение и по отношение на военния бюджет. Той запозна Бундестага с правителствена декларация, с която се създава специален фонд от 100 млрд евро за инвестиции и оръжейни проекти, както и закупуването на бойни дронове. С това разходите на страната ще надхвърлят 2 процента от нейния БВП. За първи път бе разрешен износ на противотанкови оръжия и ракети „земя–въздух” /„Stinger“ / за Украйна.\nИзточник: Business Insider, Франс прес, Шпигел, 27.02.2022\nГерманското правителство реши да се включи в рамките на НАТО в създаването на „бойна група за повишена бдителност“ в Словакия, съвместно с холандски сили. Германия ще участва от армейски пехотни сили с ротационен състав, които трябва да бъдат подсилени, за да формират батальон от смесени бойни войски с участието на други партньори до април 2022 г. Към това се добавят системите за противовъздушна отбрана Patriot, които ще бъдат прехвърлени от Германия в Словакия.\nИзточник: behoerden-spiegel.de, 28.02.2022\n▪ Само дни след като британския премиер бе на посещение в Киев /01.02.2022/ Великобритания предостави за първи път ракети за украинските ВМС, които да им позволят да се противопоставят на руските сили в Черно и Азовско море.\nИзточник: „РИА Новости”, 08.02.2022\n▪ Военният министър на Великобритания Бен Уолъс заяви, че руският президент Владимир Путин няма да се ограничи само с Украйна. Въпреки че Обединеното кралство оказва всеобхватна помощ на тази страна от 2008 г., ние няма да пратим наши войници там.\nИзточник: Би Би Си, 25.02.2022\n▪ На срещата си с президента Путин на 07.02.2022 г. френският президент Макрон направи предложения за "конкретни гаранции за сигурност" относно кризата в Украйна. Русия и ЕС трябва да се споразумеят за конкретни мерки за стабилизиране на ситуацията и деескалация, добави той. Путин призна на пресконференцията, че е „възможно“ да се продължи напред по някои от предложенията на Макрон. Френският президент повдигна въпроса за с изявлението на президента Лукашенко на 27 декември относно разполагане на ядрено оръжие в Беларус. Ако Украйна влезе в НАТО и опита да си върне Крим по военен път, европейските страни автоматично ще са във военен конфликт с Русия, заяви Путин.\nИзточник: БГНЕС, 08.02.2022\n▪ Президентът на Франция Макрон изрази мнение, че войната в Украйна ще е продължителна и „ще трябва да се подготвим за това”. Правителството разработва вече планове за икономическите последствия за френските фирми.\nИзточник: ntv, 25.02.2022\n▪ Френският и руският президент обсъдиха в телефонен разговор възможно ли е уреждането на кризата около Украйна. Путин подчерта, че такова уреждане е възможно "само при безусловно отчитане на законните интереси на Русия в областта на сигурността, включително признаването на руския суверенитет над Крим, решаването на задачите за демилитаризация и денацификация на украинската държава и гарантиране на нейния неутрален статут". Украинските националисти използват гражданите на Украйна в качеството им на жив щит. Те представляват огромна заплаха. Макрон призова Путин да спре всички удари срещу цивилни в Украйна, да запази цивилната инфраструктура и да осигури безопасен достъп до ключови пътища, особено на юг от Киев. Президентът Путин потвърди готовността си да се ангажира по тези три точки.\nИзточник: РИА Новости, 28.02.2022\n▪ Испанските военновъздушни сили изпращат в България 130 военнослужещи и 4 изтребителя "Юрофайтър Тайфун". Самолетите и екипажите ще изпълняват задачи по усилена охрана на въздушното ни пространство съвместно с българските военни до края на месец март.\nИзточник: МО, 09.02.2022\n▪ Министърът на външните работи на Испания Хосе Мануел Албарес след посещение в Киев на 09.02., където се срещна с колегата си Дмитро Кулеба, пред когото заяви, че "е време за дипломация" и че войната „не е неизбежна“, замина за Брюксел. Проведени бяха срещи с генералния секретар на НАТО Йенс Столтенберг и с върховния представител на ЕС за външната политика Жозеп Борел.\nИзточник: nato.int, 10.02.2022\n▪ Първите американски войски, изпратени за укрепване на страните от НАТО в Източна Европа са пристигнали в Полша и Германия. Войниците пристигнали в Полша са от 82–ра въздушно–десантна дивизия на САЩ. На летището Жежов-Йесинка в Южна Полша са кацнали общо 6 самолета, с които е доставена и военна техника и оборудване.\nИзточник: Ройтерс, 06.02.2022\n▪ Според чешкия президент Милош Земан американското разузнаване се е злепоставило с предупрежденията си за руска инвазия в Украйна. Това е «третото след твърденията за предполагаеми оръжия за масово унищожение в Ирак и грешните преценки, които е направило при изтеглянето на САЩ от Афганистан». Поради това Земан призова генералния секретар на НАТО Йенс Столтенберг, чиито мандат изтича през септември, да си подаде оставката.\nИзточник: ДПА по в. "Млада фронта днес",17.02.2022\n▪ Чешкият президент Милош Земан заяви по телевизионния канал CNN Prima NEWS, че изпращането на войски на НАТО в Украйна за участие във военни действия няма смисъл. Според него в тази страна всъщност се води гражданска война.\nИзточник: Bloomberg, 25.02.2022\n▪ Външният министър на САЩ Антони Блинкен и министрите на външните работи и на отбраната на Словакия Иван Корджок и Йораслав Над подписаха във Вашингтон военен договор, който позволява на САЩ да увеличат военното си присъствие като изградят две бази на военните летища Смиач и Кухина.\nИзточник: RND/dpa, 04.02.2022\n▪ Унгарският външен министър Петер Сиярто заявеи в интервю за „Евронюз”, че Унгария няма да приеме войски на НАТО. Той призова САЩ, Европа и Русия да продължат диалога, за да избегнат "най-лошия сценарий" във връзка с украинската криза. При евентуален конфликт най-големият губещ ще бъде Централна Европа.\nИзточник: „Евронюз”, 10.02.2022\n▪ Гърция информира НАТО, ЕС и Организацията на обединените нации (ООН) за контрапродуктивно, незаконно и провокативно турснко поведение, визирайки множество десантни кораби на турското западно крайбрежие, които заплашват островите. Според Атина Турция поддържа един от най-големите десантни флотилии в Средиземно море на западния си бряг - въздушните снимки в Google показват очевидно съсредеточаване на съдове във военно пристанище Хаджилар Лимани южно от град Фоча.\nИзточник: DWN, 17.02.2022\n▪ На 24.02. Украйна поиска от Турция да ограничи преминаването на руски военни кораби през турския Босфор и Дарданелите. Турският външен министър Чавушоглу веднага отговори, че може да вземе мерки, но конвенцията от Монтрьо предвижда също, че корабите на страните, участващи във война имат правото да се върнат в своите бази и това трябва да им бъде разрешено.\nИзточник: Hürriyet, 25.02.2022\n▪ Tурция е забранила достъпа на руски кораби до Черно море. Това съобщи в Twitter президента на Украйна Володимир Зеленски след разговор с Реджеп Ердоган.\nНовината идва часове, след като Анкара посочи, че не може да възпре руските военни кораби да навлизат на територията на Черно море, а повод стана отправеното от Украйна искане за съдействие. На следващия ден обаче, външният министър Чавушоглу отново подчерта първоначанлия си отговор и добави: Във военно време или когато е заплашена от агресия, Турция има право да затвори протоците за всички чуждестранни военни кораби.\nИзточник: Ройтерс, Breaking Defense, 27.02.2022\n▪ На заседание на турското правителство президентът Ердоган е заявил, че няма да прекъсват отношенията си нито с Украйна, нито с Русия. Прилежащите към Черно море страни са предупредени да не изпращат воени кораби през Босфора. Ердоган ще говори с белоруския президент Лукашенко, а външният министър Чавушоглу – с държавния секретар Блинкен в търсене на решение на кризата около Украйна.\nИзточник: СиЕнЕн-Тюрк , 28.02.2022\n▪ На 10.02.2022 в Беларус започнаха съвместните военни учения с Русия „Съюзническа решимост - 2022" Отработват се задачи „по пресичане и отразяване на външна агресия и противодействие на тероризма”. Използват се 5 полигона и 4 летища.\nИзточник: РИА Новости, 10.02.2022\n▪ На 12. февруари започна военноморско учение с участието на над 30 кораба от Черноморския флот на Русия. Отработват се въпроси по отбраната на Кримското крайбрежие, базите на Черноморския флот, морските комуникации.\nИзточник: РИА Новости, 12.02.2022\n▪ Русия прехвърли в Сирия бойни самолети с хиперзвуковни ракети и стратегически бомардировачи за участие във военни учения. Министърът на отбраната Сергей Шойгу ще наблюдавана ученията. В тях участват 15 кораба и 30 самолета.\nИзточник: DWN и RIA, 16.02.2022\n▪ На 19.02. 2022 г. под ръководството на президента Владимир Путин започна мащабно военно учение с балистични ракети „Целите, поставени по време на ученията на силите за стратегическо възпиране, бяха напълно постигнати, всички ракети поразиха определените цели“, заявиха от офиса на руския президент. Министърът на отбраната Сергей Шойгу каза, че са били изстреляни хиперзвукови балистични ракети тип "Кинжал" и хиперзвукови крилати ракети тип "Циркон".\nИзточник: Epoch Times19. 02. 2022\n▪ Украйна възнамерява в рамките на три години да увеличи въоръжените си сили със 100 хиляди души, от 261 хиляди на 361 хиляди души и да бъдат сформирани 20 нови бригади. От 1 януари 2024 г. се планира отмяната на наборната служба. Сегашният военен бюджет e 4,4 милиарда долара или 2,5% от БВП. Страната няма собствен финансов капацитет за планираното увеличение, а социологически проучвания показват ниско ниво на готовност за служба и участие във война в Донбас.\nИзточник: eadaily.com, 01.02.2022\n▪ На 03.02. САЩ доставиха на Хърватска два военни хеликоптера UH-60М Black Hawk\nс транспортен самолет C-17A Globemaster III на ВВС на САЩ като безвъзмездна помощ.\nИзточник: defencenews.com, 04.02.2022\n▪ След като три кораба от Калининград бяха прехвърлени в Черно море, на 09.02.2022 през Босфора влязоха още три кораба от Северния флот. Представител на западно разузнаване е заявил, че с това руската военноморска мощ в Черно море се е удвоила.\nИзточник: Frankfurter Allgemeine Zeitung 10.02.2022\n▪ Подписано беше второто споразумение за изпълнение договора по създаването на европейски дрон. Следващата стъпка е решението на четирите страни /Германия, Франция, Испания и Италия/ да ауторизират Европейската агенция по въоръженията OCCAR да поеме мениджмънта на програмата. Изпълнител е Airbus Defence and Space.\nИзточник: ES/Т, 07.02.2022\n▪ 27-те лидери на Европа се събраха на спешна среща, свикана от председателя на Европейския съвет Шарл Мишел за да обсъдят продължаващата криза в Украйна. Лидерите на ЕС изслушаха и презентация от председателя на Европейската комисия Урсула фон дер Лайен относно пакета от санкции, който според съобщенията комисията е подготвила да приложи в случай на руска военна инвазия. Пакетът обаче не беше представен за гласуване или дори дебат.\nИзточник: worldpoliticsreview, 17.02.2022\n▪ Европейската комисия представи нови предложения за увеличаване на сътрудничеството на ЕС в областта на отбраната и координацията на космическия трафик. И двете инициативи са приоритет за Франция, която в момента е ротационното шестмесечно председателство на Съвета на ЕС. „В лицето на новата геополитика имаме нужда от по-силна Европа в отбраната“, каза комисарят Тиери Бретон , като подчерта, че блокът трябва да „се фокусира върху намаляването на стратегическите зависимости“.\n▪ Председателят на Съвета на ЕС Шарл Мишел отхвърли текущите предложения за мир към Русия. „Не можем да продължаваме да предлагаме маслинови клонки, докато Русия тества ракети и продължава да разполага войски“, каза Мишел в речта си на конференцията по сигурността в Мюнхен.\nИзточник: ZDF, 20.02.2022\n▪ За първи път ЕС взе решение за оказване на помощ на страна в конфликт за смъртоносни оръжия на стойност 450 млн евро. Преди това отделни страни също заявиха доставяне на въоръжение и муниции /Нидерландия, Португалия, Дания, Белгия, Швеция, Румъния, Гърция/.\n▪ Върховният представител на ЕС по външната политика Жозеп Барел на пресконференция след среща на външните министри на ЕС на 27.02. обясни, че украинският външен министър Дмитро Кулеба е поискал бойни самолети, каквито украинските пилоти могат да управляват. Това насочи вниманието към старите съветски МиГ-29, които още са годни за употреба в малко страни от ЕС. Такива самолети има в България, Словакия и Полша, но също и в Германия.\nИзточник: eeas.europa.eu, 27.09. 2022\n▪ На 28.02. се проведе извънредна среща на министрите на отбраната на страните от ЕС във видеоконферентен формат, ръководена от върховния представител по външните работи и сигурността Жозеп Борел. Обсъдена е необходимостта от предприемане на незабавни действия за изпълнение на решенията на Съвета на ЕС от 27 февруари по линия на Европейския механизъм за подкрепа на мира. Те информираха за решенията на своите правителства за оказване на конкретна подкрепа на украинските въоръжени сили чрез доставяне на хуманитарна помощ, медицинско оборудване, логистика, въоръжения и техника.\nИзточник: МО, 28.09.2022\n▪ Асоциацията на националната отбранителна промишленост на САЩ за първи път даде най–ниската оценка за американския военно–промишлен комплекс в редовния си годишен доклад: 69 точки от 100 възможни, като 70 е границата за провал.\nИзточник: REUTERS/US MARINES, 06.02.2022\n▪ Американският корпус Морска пехота (USMC) направи поръчка до Lockheed Martin по лот 6 за производството на девет допълнителни хеликоптера CH-53K. Обемът на договора се оценява на 684 млн. щ. дол. (597 млн. евро), около седем процента по-малко от лот 5. Това води до единична цена от 66 милиона евро. Предвижда се доставките да започнат през 2025 г.\nИзточник: ES/Т, 08.02.2022\n▪ Raytheon Technologies и Lockheed Martin са разработили идеи за противодействие на хиперзвуковите оръжия. Една от тях е стена от изкуствен прах– метален, пиротехнически или направен от друг материал и разгърнат от ракета или въздушна платформа.\nИзточник: CSIS, 08.02.2022\n▪ Премиерът на Израел Нафтали Бенет съобщи, че се ускорява създаваненто на лазерна система да противовъздушна отбрана. Използването на лазер при унищожаването на въздушни цели има за цел коренно да промени икономическата база на военните конфликти. Балансът на разходите на страните ще се промени значително.\nИзточник: AP, 02.02.2022\nИзраел извърши успешни изпитания на нова система за ПВО с морско базиране\n„Системата „C-Dome“ е военноморска версия на Iron Dome, която е била използвана за сваляне на ракети, изстреляни от ивицата Газа през последното десетилетие. (…) „Системите, които разработваме като част от израелските „Системата за противоракетна отбрана ни позволява да действаме срещу ирански прокси в региона и да се защитаваме срещу техните оръжейни системи, които непрекъснато се надграждат“, каза министърът на отбраната Бени Ганц.\nИзточник: The Associated Press vom 21.02.2022\n▪ След шестия пореден опит с ракета със среден обсег на Северна Корея САЩ поискаха спешно свикване на СС на ООН с аргумент за „ясно нарушение на резолюции на СС”.\nИзточник: Tagesschau, 02.02.2022\n▪ Американското правителство обяви, че ще отмени няколко от санкциите, насочени срещу Иран. В Техеран отбелязаха стъпката като правилна, но недостатъчна. Европейски дипломати призоваха Иран бързо да се възползва от шанса.\nИзточник: Frankfurter Allgemeine Zeitung , 07.02.2022\n▪ Втори полк междуконтинентални балистични ракети УР-100Н УТТХ с хиперзвуковите бойно комплекси «Авангард» ще поеме бойно дежурство до края на 2022 г. в състава на Ясненското съединение ва Ракетните войнски със стрътегическо назначение.\nИзточник: Геополитика, 12.02.2022\n▪ Бившият руски президент Дмитрий Медведев, говорейки за преразглеждане на отношенията с държавиге, които са въвели санкции срещу Русия, добави: „По принцип можем да се откажем от всичко, включително от подписания от мен и Барак Обама и продължен от Владимир Путин и действащия президент на Съединените щати Договор за стратегическите настъпателни оръжия“\nИзточник: Ройтерс, 26.02.2022\n▪ Според появилите се на 02. февруари в "El País" извадки от отговорите на САЩ и НАТО на руските предложения, САЩ предлагат "взаимни ангажименти на САЩ и Русия да се въздържат от разполагане на наземни офанзивни ракетни системи и разполагане на войски на украинска територия". САЩ са готови да „обмислят споразумения с Русия по въпроси от двустранен интерес и да интегрират писмени, подписани инструменти за справяне с нашите съответни опасения за сигурността.” САЩ също така предлагат възобновяване на стратегическия диалог между Вашингтон и Москва за контрол на въоръженията.\nИзточник: AFP, 02.02.2022\n▪ Според източници на "Ройтерс" Русия е съсредоточила 83 батальонни тактически групи, с около 750 войници всяка, което е 70% от необходимото за полночащабна атака. М случай на такава прогнозните щети биха били: 5-25 хиляди жертви и ранени в украинската армия, 3-10 хиляди - в руската, цивилни жертви врамките на 25-50 хиляди и милиони бежанци вътре в Украйна и в Европа.Заместник-посланикът на Русия в Организацията на обединените нации отхвърли твърденията в публикацията.\n▪ Украинският министър на отбраната Алексий Резников заяви в интервю за италианския вестник La Repubblica, че не вижда текущи военни заплахи от Русия. Резников увери също, че Киев не подготвя атака срещу Крим, Луганск и Донецк.\nИзточник: ТАСС, 06.02.2022\n▪ Генерал Марк Мили, председател на Обединения комитет на началник-щабовете на САЩ, е казал на редзовен брифинг с конгресмените, че украинската столица Киев може да падне в рамките на 72 часа в случай на „пълномащабно русконашествие“.\nИзточник: “Фокс Нюз”, 06.02.2022\n▪ Украйна е получила от западни държави финансова помощ в размер от 1,5 милиарда долара и над хиляда тона оръжия. Това обяви на брифинг украинският министър на външните работи Дмитро Кулеба. По данни на украинският министър на отбраната Олексий Резников от началото на годината САЩ са изпратили на Украйна повече от 650 тона военно оборудване.\nИзточник: "Укринформ", 07.02.2022\n▪ Министърът на отбраната на Украйна заяви, че не вижда формиране на ударни сили от Русия до държавната граница. Няма признаци за готовност на руската страна да атакува съседна държава.\nИзточник: ICTV, 08.02.2022\n▪ На 11.02.2022 г. ВВС на САЩ прехърли самолети Ф–16 от американската база в Шпангдаалем, Германия в румънската база Фетести, намираща се на 100 км от Черно море. На 10.02. американски бомбардировачи В-52 кацнаха във Великобритания за участие във военно учение.\nИзточник: AFP/ 11.02.2022\n▪ Във видеоконферентен разговор с европейски лидери /Канада, Франция, Великобритания, Германия , ЕК, ЕС и др./ президентът на САЩ Джо Байдън е споделил, че Русия може да нападне Украйна на 16 февруари. Британски служител е изразил различно мнение относно датата, а други двама европейски представители не са приели това. Великобритания, Латвия и Норвегия призоваха своите граждани да напуснат страната.\nИзточник: Политико, 12.02.2022\n▪ Министерството на отбраната на Русия обяви началото на изеглянето на част от руските ВС, участващи във военни учения в близост до украинската граница, за да деескалира опасността от възможна инвазия. Изтегянето от южните и западни военни окръзи започна на 15.02., а изтеглянето на танкове от Крим – на 16.02.\nИзточник: „Guardian“, 16.02.2022\n▪ САЩ получиха отговора на Русия на своите предложения за сигурност по посланик Съливан, потвърди Държавният департамент. Той е в обем от 11 стр. "Заявяваме, че американската страна не даде конструктивен отговор на основните елементи на изготвения от руската страна проект на договор със САЩ за гаранции за сигурност. " Уреждането на конфликта в Донбас е възможно само чрез прилагане на споразуменията от Минск и набор от мерки, последователността и отговорността за изпълнението на които са ясно определени и единодушно потвърдени от Резолюция 2202 на Съвета за сигурност на ООН, включително от САЩ, Франция и Великобритания.\nИзточник: Ройтерс, 17.02.2022\n▪ Заместник-председателят на Европейската комисия Маргаритис Схинас предупреди, че в случай на по–нататъшна ескалация на кризата около Украйна Европа може за очаква приток от бежанци – между 20 000 и 1 000 000 бежанци. Освен това в момента в Украйна живеят около 20 000 европейски граждани, които може да имат нужда от подкрепа за евентуална евакуация.\nИзточник: ДПА, Ди Велт, 18.02.2022\n▪ Министърът на външните работи Аналена Бербок обвини Москва в "дезинформация" относно връщането на руските войски в техните места на постоянна дислокация. Но доказана дезинформация вече е казаното от президента на САЩ Джо Байдън, че на 16 февруари ще се осъществи руска инвазия, както и твърдението на британското правителство, че Москва планира преврат и монтира проруско правителство в Киев. Последните създават и атмосфера на несигурност.\nИзточник: german-foreign-policy, 18.02.2022\n▪ Взрив е унищожил част от газопровода край Луганск, който снабдява и Германия, Чехия, Словакия, Полша и Беларус. Кола бомба експлодира в центъра на Донецк. Сепаратистите съобщиха за най-интензивния обстрел от страна на Украйна през последните месеци. На 19.02. бе обявена всеобща мобилизация в контролираните от сепаратистите райони на Украйна.\nИзточници: БТА и Фокус, 20.02.2022\n▪ В два последователни телефонни разговори на 20.02.2022 между президентите на Франция и Русия беше договорено възобновяване работата в рамките на Нормандския формат, среща на тристранната контактна група, среща на министрите на външните работи на Франция и Русия и ако условията бъдат изпълнени– среща на най–високо ниво за определяне на нов ред на мир и сигурност в Европа.\nИзточник: www.elysee.fr, 21.02.2022\n▪ На 21.02.2022 г. руският президент подписа декрет, с който призна независимостта на двете самопровъзгласили се народни републики Донецк и Луганск. На 22. 02. руският парламент гласува за изпращане на въоръжени сили в двете републики. Територията на разполагането им надвишава доста тази, която досега държат под свой контрол сепаратисти.\nИзточник: Tagesspiegel, 22.02.2022\n▪ На 23.02. Съветът за сигурност на Украйна обяви извънредно положение за цялата страна за следващите 30 дни. МВнР призова всички украински граждани в Русия да напуснат страната. /В Русия временно или постоянно има около 3 млн украинци./\nИзточник: dpa, 23.02.2022\n▪ На 24.02. руският президент Владимир Путин обяви, че е решил да проведе специална военна операция за демилитаризиране на Украйна. В телевизионно обръщение към руснаците той каза, че обстоятелствата „изискат от нас решителни и незабавни действия, народните републики на Донбас се обърнаха към Русия с молба за помощ“.\nИзточник: РИА Новости, 24.02.2022\n▪ Украинският президент Владимир Зеленски призова Букурещката девятка, включваща България, Унгария, Естония, Литва, Латвия, Полша, Румъния, Словакия и Чехия,\nда създаде антивоенна коалиция, да окаже помощ в отбраната на страната и да наложи санкции на Русия.\nИзточник: ТАСС, 25.02.2022\n▪ Президентът на Украйна Владимир Зеленски в свое видеообръщение призова Русия към преговари за прекратяване на военните действия.\n▪ Говорителят на Кремъл Дмитрий Песков заяви, че Москва е приела предложението на украинския президент Владимир Зеленски за преговори за неутрален статут на Украйна като стъпка в правилната посока. Външният министър Сергей Лавров обаче отрече демократичната легитимност на украинското правителство и поиска „украинските въоръжени сили отговорят на нашето искане и сложат оръжието си“. Президентът Путин в телефонен разговор с китайския президент Си Дзинпин заяви, че е готов за преговори на "високо ниво" с украинското ръководство.\nИзточник: РИА Новости и Tagesspiegel, 25.02.2022\n▪ НАТО предполага, че към 25.02. на територията на Украйна действат от 50.000 до 60.000 руски войници. Същите очевидно притежават боен опит, съдейки по относително бързото им напредване в столицата Киев.\nИзточник: Business Insider, 25.02.2022\n▪ Бюрото на ООН по човешки права посочва, че до края на деня на 25.02. има 25 убити и 102 ранени цивилни. Украинският министър на здравеопазването посочва 198 убити и 1115 ранени цивилни.\nИзточник: Merkur.de, 26.02.2022\n▪ На 25.02. следобяд Русия затвори въздушното пространство за Полша, Чехия и България. Полша, Чехия и България затвориха въздушното пространство за всички руски самолети същия ден. Латвия, Естония и Литва направиха това на 26.02.\nИзточник: wiadomosci.onet.pl, 26.02.2022\n▪ На среща с миинистъра на отбраната и началника на ГЩ президентът Путин е разпоредил силите за ядрено внъзпиране да бъдат приведени в състояние на специална готовност. Той е подчертал че Западът не само предприема неприятелски стъпки в икономиката, но и висши служители на НАТО си позволяват агресивни изказвания срещу Русия.\nИзточник:Der Spiegel, РИА Новости, 27.02.2022\n▪ След предложението на президента Зеленски за преговори за неутралитет на Украйна, съгласието на Путин и готовността на няколко страни за посредничество, Киев отказа преговорите. По–късно след разговор с Лукашенко украинският президент се съгласи на преговори в Гомелска област на украинско–беларуската граница. На 27.02. руска делегация пристигна в Беларус.\nИзточник: ntv, 27.02.2022\n▪ Завърши първият кръг от преговорите между Украйна и Русия. Страните са определили приоритетните теми, по които са набелязали конкретни решения. Делегациите ще се върнат в своите столици, за да проведат консултации. За Украйна основна цел на срещата бе обсъждането на прекратяването на огъня. В хода на разговорите руската и украинската делегации са намерили важни точки, по които може да се постигне напредък, заяви Леонид Слуцки, член на руската делегация. Следващият кръг от преговори ще се проведе след няколко дни на полско-белоруската граница.\nРусия може да спечели Третата световна война в Европа с EMP ядрена атака\nОт Питър Прай - четвъртък, 17 февруари 2022 г\nКризата около Украйна беше умишлено провокирана\nАвтор: Джак Матлок, globalresearch.ca\nИзлезе от печат книгата на Българско Дипломатическо Дружество «СВЕТЪТ НЕ СТАНА ПО–СИГУРЕН, Междунарадната политика и българската дипломация, Годишен анализ 2021 година. » Специално внимание е отделено на някои от най-важните събития през 2021 г.: геополитически тенденции, конфликта в Украйна, процесите в ЕС и НАТО, развитие на въоръжените сили, изтеглянето на САЩ и НАТО от Афганистан, Турция, отношенията ни със Северна Република Македония, Инициативата „Три морета“, енергийната дипломация, състоянието на българската дипломация и др. Анализът за 2021 г. е под общата редакция на Андрей Караславов, Любомир Кючуков и Симеон Николов.\nКнигата е на издателство «Изток–Запад», София, ул. «Стара планина» № 5,\nwww.istok-zapad.eu, Цена – 10 лв\nСъставил: С.Николов, 28. 02. 2022, За въпроси и предложения: snikolow@abv.bg, тел. 0888 45 21 40\n2009 Всички права запазени. Последна актуализация 03.03.2022


в търсене на отговори :: Путин нашият враг?\n26.08.2017 16:36 - Путин нашият враг?\nПоследна промяна: 26.08.2017 16:39\nНа провеждащите се в Румъния натовски учения Noble Jump се случи един доста интересен инцидент. Става въпрос за българския контингент, който също е задействан в ученията.\nИнцидентът бе свързан с това, че румънците сложили за мишени изображения на руски войници. Дали румънците умишлено са използвали фигури, имитиращи руснаци, или това са били стари плакати и организаторите просто ги е домързяло да сменят мишените не е ясно. Така или иначе българските войници и офицери категорично отказали да стрелят по подобни мишени, заявявайки, че не смятат руснаците за врагове.\nКакто става ясно от статията по-нататък, след заявения протест организаторите сменили мишените и се извинили на българските военни.\nВсъщност не е за учудване факта, че в НАТО открито сочат Русия за главен враг и в сценариите на ученията им именно руснаците най-често играят ролята на противник. Най-абсурдното е, че Вашингтон и компания се опитват да убедят Москва, че не смятат Русия за враг, а в същото време по границите ѝ като гъби никнат нови американски военни бази и ракетни системи, а Обама беше сложил Русия редом до ИДИЛ и вируса Ебола. За санкциите пък да не говорим.\nПо идея на българските войници би трябвало да им е все едно дали на мишените са нарисувани руски войници – все пак вече 20 години подред ни обработва мощна западна пропаганда, Сорос и колегите му не жалят пари за разни фондове, промиващи мозъците на младите българи, медиите и разни „експерти” ни убеждават колко правилна и велика е Америка и колко ужасна и изостанала е Русия.\nНо явно соросоидите не се справят достатъчно добре, защото русофобията така и не успя да проникне във всеки български дом. В някои домове проникна, но не във всички. Интернет троловете и платените писачи не ги броя, те са просто зомбирани от мисълта за Путин (мразят Путин, но мислят и говорят за него денонощно). За тях плюенето по адрес на Русия е единствения смисъл да съществуват – спри им интернета и животът за тях веднага ще стане безсмислен.\nОтмина времето когато всички се прехласваха по САЩ и вярваха, че и у нас ще настъпи капиталистическото чудо и ще станем равноправна част от Запада. Но годините минаваха, а сит и благополучен живот като в Германия или Швейцария не получихме, вместо това получихме разруха във всички сфери на живота. Уж вече сме част от „европейското семейство”, а никакви европейски блага така и не получихме. Е, получихме германски супермаркети и американски военни бази, но наивния български народ очевидно очакваше съвсем друго.\nНякои хора много обичат всекидневно да пишат колко лоши са комунистите и да ги обвиняват за сегашното положение на България, нищо че БКП я няма вече над 20 години. Да, много от бившите партийни функционери и комсомолци се пребоядисаха в демократи и в момента отново са на власт, но същата тази власт сега обслужва Брюксел и Вашингтон. По тая логика значи и в Брюксел са се настанили комунисти, и в Белия дом всичките са бивши агенти на ДС? Но защо ли се впускам в подобни разсъждения, нали за всичко е виновен Путин! Той нали и американските избори управлява и Евросъюза клати, и дори България се кани да завладее! Но Владимир Владимирович е доста зает човек и няма време да се занимава и с българските проблеми.\nЗападната пропаганда леко буксува и заради това, че на фона на сегашната тъй наречена демокрация периода на комунизъм не изглежда достатъчно лош и несправедлив. Все пак по онова време страната си имаше и армия, и индустрия, нямаше такова социално разслояване и чувство на безизходица. А какво се случи с идването на „демокрацията”? Настъпи социална, икономическа и духовна криза. Индустрията и армията бяха затрити, настъпи демографска криза, придобиваща заплашителни темпове. А емиграцията в чужбина стана синоним на успех за младежта. Всъщност именно младежите са главен обект на западната пропаганда – те не знаят нищо за социализма и си мислят, че тогава е било „по-зле”. А ако постоянно им втълпяват колко е било зле едно време и колко прекрасен и велик е Западът, то е ясно каква каша се образува в главите им.\nОтвсякъде се чуват оплаквания, като включиш новините – изреждат се само лоши новини и проблеми. Постоянно повтарят Европа-Европа, но ние както си бяхме на опашката, там си и останахме. Има и балами, които ги грее мисълта, че „са в Европа” (дори и да не могат да си позволят пътуване в Европа или да не могат да получат работна виза) и това им стига, за да са доволни. Но мнозинството българи не можеш да ги нахраниш с празни приказки за демокрацията (която дори в Европа и САЩ е доста относително понятие). Европейската мечта си остана празна илюзия, която никога няма да се сбъдне. За западноевропейците си останахме емигранти и хора втора ръка, живеещи нейде в гетото.\nИ как при такова положение хората да намразят Русия? Първо, че българите няма за какво да имат зъб на руснаците, второ, отдавна сме в Евросъюза и НАТО и няма как да обвиняваме Русия за проблемите си, трето – състоянието на България не се подобрява с годините, ами си остава стабилно зле въпреки разказите, че „вече сме в Европа и сега всичко ще стане като хората„. Европейците особено не се притесняват от това, че българите може да се разочароват в Европа и демокрацията – страната е под стабилен външен контрол и няма къде да мръдне. Американците си построиха военни бази, германците пък строят заводи и хипермаркети. Всички са доволни… е, недоволни са само българите, но тях никой не ги пита. Дори въпреки факта, че страната официално се смята за независима…\nРусия също вече няма как да я сочат с пръст и да разказват колко е зле. Ерата на Елцин мина и страната излезе от кризата на 1990-те. Е, вярно е, че проблеми все още има достатъчно, но състоянието на днешна Русия не може да се сравни с онзи кошмар от зората на „демокрацията”. Все пак ако страната бе толкова зле, американците надали щяха да разправят как Москва им управлява изборите и избира американския президент.\nБългария в момента изпитва най-тежката си историческа криза от турското робство насам. Социалните и икономическите показатели са лоши и, което е най-съществено, страната няма никаква идея как да се развива. Опитите да строим светло „европейско” бъдеще се провалиха, ние така или иначе няма как да настигнем западноевропейските икономики (а и те не биха го допуснали, тъй като излишни конкуренти не са им нужни). Не случайно от Евросъюза измислиха доста интересното понятие „Европа на две скорости”. Това е най-дипломатичния начин да разделят Европа на развит Запад и изостанал и беден Изток, в който за съжаление влизаме и ние. Естествено, че няма как да превключим на „по-високата” скорост – единствената задача на източноевропейците е да създават буфер между Европа и Русия и да спъват руските енергийни проекти в угода на САЩ. Е евентуално също може да изпълнят ролята на плацдарм за нанасяне на ракетен удар по Русия. Имайки предвид глобалистко-имперската политика на американците подобен сценарий не е невъзможен.\nТака че в реакцията на българските военни, която описах в началото, няма нищо чудно. Мина достатъчно време, за да може повечето българи да си отворят очите и да разберат кой е истинският враг, а кой измислен.\nЖалко само че българските политици са слепи и продължават покорно да изпълняват волята на западните си господари. „Каквото кажат шефовете в Европа” – така разсъждава не само Бойко, но и останалия ни тъй наречен политически елит. Това е крайно унизителна позиция, която ни поставя в положението на недоразвити туземци, които чакат белия човек да ги научи какво да правят. На някои подобна надупена поза може и да им харесва, но все пак не всички сред българите са с робска психология. Всъщност ако човек няма достойнство, то той и не знае какво е унижение. Лошото е, че именно тази утайка изплува на повърхността и управлява България. И докато европейците и американците са доволни от Бойко, то той ще остане на власт. Против него има достатъчно компромати, така че ако в Брюксел и Вашингтон решат, че той е станал прекалено своенравен или, не дай боже, реши да погледне към Москва, то компроматите веднага ще изплуват.\nВъпросът е колко още десетилетия България ще може да издържи подобно некадърно и зависимо управление. Турското робство го преживяхме, но как ще преживеем демокрацията и европеизацията не знам. Да не забравяме и тежката демографска статистика, която се оказва, че е по-лоша дори от тази на Украйна! А Украйна за 20 години опити да се набута в „европейското семейство” загуби близо 10 милиона души население!\nКакво бъдеще ги очаква наследниците ни и колко изобщо от тях ще могат да го видят…\nТагове: мир, НАТО, Дамаск, Боинг, бомба, Изтребител, джихад, Евро, Путин, ислям, президент, примирие, Обама, Сирия, Кери, Латакия, Радев, самолет,\n1. vencivaleri1951 - Истина е\nче НАТО се доближи опасно до Русия, но факт е също така , че и Русия опасно се доближи до Алианса. Аз наистина не мога да разбера логиката /държавническата, а не личната далаверджийската/ на властниците на граничещите , а и не съвсем граничещите страни да имат бази с насоченост срещу Русия и превръщайки в перспектива държавите си в евентуална "клада" при не дай си Боже сериозен военен конфликт с Русия.


Психолог – Менталика - център за ментална аритметика, емоционално и интелектуално развитие за деца\nПсихологическите консултации за деца подпомагат справянето с различните проблеми, които съпътстват детето в трудни периоди от живота му. Под формата на игра терапевтът и детето търсят начини за справянето с конкретна ситуация.\nПсихологът дава пространство на детето да измисли сюжета на играта. В нея детето успява да изрази своите нужди и желания и успява да приеме части от себе си, които досега яростно е отхвърляло.\nТруден период в житейски план като – загуба в семейството, развод на родителите или болест;\nПри резки промени – при поява на второ дете, смяна на местоживеене, тръгване на детска градина;\nПоведенчески – при неувереност, страхове, трудност за създаване на емоционални връзки, агресивно поведение;\nКогато тялото говори вместо детето – психологическия конфликт намира израз през симптоми като бронхиална астма, нощно напикаване, нервен корем, кожни заболявания.\nПървата и най-трудна стъпка от решаването на всеки проблем е признаването му. Да видим и назовем присъствието на „огромния слон в стаята“ съвсем не е лесна задача.\nНо успеем ли да признаем, че той е там, заема огромно пространство и ни пречи да дишаме и да се движим, то вече идва лесната част.\nРодителите и психотерапевтът са от един отбор в решаването на проблема. В тази екипна работа ролята на родителя е да даде първоначална информация за детето по време на първата среща, да води детето в посочените дни и часове регулярно за срещата му с терапевта и да наблюдава промените в поведението на детето си.\nТерапевтът, от своя страна, дава рамка на това как ще се случват срещите с детето – най-често 1 път седмично в рамките на 50 мин., отговорен е да изследва корените на проблема и да спомогне за решаването му.\nСлед няколко срещи с детето, терапевтът се среща с родителите, за да комуникира посоката му на работа и да даде идеи, насоки и добри практики за справянето с проблема у дома.\nОсвен дейности, насочени към деца, в център Менталика имате възможност да се възползвате от психологически консултации за възрастни.\nКогато избирате да се срещнете с психолог, всъщност избирате среща със самия себе си.\nСблъсквате се с тези въпроси, които още не сте си задали и с всички желания, които оставяте в новогодишния списък за догодина. При срещата ви с психолог вие ще се срещнете с невидимото с просто око.\nС подкрепата на психолог бихте могли да работите по настоящи трудности като проблеми във взаимоотношенията или работата, да се намерите подкрепа и стимул за преодоляване на болезнени житейски събития, да преоткриете усещането за смисъл и удовлетвореност.\nВ срещата с Маргарита Апостолова, клиничен психолог и психотерапевт, ще откриете подкрепа, загриженост, професионализъм, провокация към промяна и уважение към Вашите лични история и избори.\nПредлагаме възможност и за провеждане на онлайн консултации за възрастни.\n* 25% отстъпка при записването\nна втора дейност в център Менталика


Драскало 35x9cm - оранжево - burgosvet.com\nДраскало 35x9cm – оранжево\nЕстествената нужда на котките е да драскат и гризат различни предмети. За тази цел трябва да имат място, на което да могат да си точат ноктите и да мързелуват, но и да удовлетворяват порива си към движение и занимание с различни по вид предмети. Драскалото предлага всички тези възможности за игра на вашето котенце, като дава свобода на инстинкта му за драскане. Заемайки малко пространство в жилището, драскалото е асортимент към котешкото ежедневие, което спокойно може да се разположи във всяка част на дома. Модела е подходящ за всички видове и възрасти котки. Продукта предлага дълготрайно и безопасно използване\nРазмер: 35 x 9 см.\nНапишете първия отзив за „Драскало 35x9cm – оранжево“


Канада се оттегля от операцията срещу "Ислямска държава" - Mediapool.bg\nКанада се оттегля от операцията срещу "Ислямска държава"\n09:59 | 21 октомври 2015 | 12 коментара\nБъдещият министър-председател на Канада Джъстин Трюдо потвърди, че ще изтегли канадските самолети от операцията срещу "Ислямска държава" в Ирак и Сирия, съобщи ББС в сряда. Трюдо е информирал президента на САЩ Барак Обама няколко часа след победата на своята Либерална партия на изборите в Канада.\nТова бе едно от предизборните обещания на лидера на канадските либерали. Все още няма информация кога точно ще бъдат изтеглени самолетите.\nОбама е позвънил на Трюдо, за да го поздрави с победата на неговата партия, пожелал му е успех и изразил надежда двамата да се срещнат в най-скоро време. Те са се разбрали за сътрудничеството в областта на търговията, борбата с тероризма и предотвратяването на климатичните промени, съобщава Белият дом.\nДвамата подчертали важността на неотдавнашното споразумение между двете държави за създаване на зона за свободна търговия в Тихоокеанския регион и се договорили да работят за неговата реализация.\nВ първото си публично изявление в Отава след победата Джъстин Трюдо, който е син на бившия канадски премиер Пиер Трюдо, обеща да върне изгубените при управлението на консерваторите позиции на страната на международната сцена.\nТой обясни, че либералното правителство ще внесе сериозни промени във външната и вътрешната политика на страната, включително да уважава обществените институции и да се вслушва в съветите на специалистите и учените.


4smarts Soft Cover Airy Shield - хибриден удароустойчив кейс за Samsung Galaxy A3 (2017) (черен-прозрачен), на ТОП Цена — Sim.bg\nТова е качествен продукт с продуктов номер 30979 произведен от фирма 4smarts. Марката 4smarts се е доказала с времето като изключително качествена и креативна. Може да откриете 4smarts Soft Cover Airy Shield - хибриден удароустойчив кейс за Samsung Galaxy A3 (2017) (черен-прозрачен) листнат в категория Samsung Galaxy A3 (2017), на цена 29.00лв. На онлайн магазина ни в този раздел Аксесоари за телефони, Аксесоари за Samsung, Samsung Galaxy A3 (2017) ще откриете разнообразие от продукти на цени за всеки вкус, започващи от 15.00лв до 59.00лв. Голяма част от продуктите - Samsung Galaxy A3 (2017) са специално изработени за конкретния мобилен телефон или таблет.\nПродукта 4smarts Soft Cover Airy Shield - хибриден удароустойчив кейс за Samsung Galaxy A3 (2017) (черен-прозрачен) е добавен в сайта на 21 Юли 2017


Георги Караславов — Крилатият Данко — Моята библиотека\nСамо една година работи в града Данко, а когато се върна в селото, постъпи на работа при майстор Гатя дърводелеца, хем по някой лев да вади, хем и майка си да гледа; че й беше сам саменичък. И добър работник беше — каквото пипнеше, излизаше от хубаво по-хубаво, — и хрисим момък беше — гледаше си къщата и я редеше. Само едно не му харесваше майка му: изпохарчи сума пари за дъски и телове, че беше наумил да си направи самолет.\n— Недей, синко, недей, чедо, остави се от тая празна работа, ще станеш за смях на хората! — съдеше го майка му и го гледаше жално-жално, както се беше навел над дългите дъски и ги мереше замислен.\n— Ти, мале, не ми се бъркай в работата — извръщаше се кротко Данко. — Пък че хората щели да се смеят, нека се смеят, като си нямат друга работа.\nА из селото наистина го взеха на подбив.\n— Та, Данко Герданов самолет щял да прави, а? — питаше присмехулно Гочо Арматурата. — Стига сме давали луди пари на европейците за самолети… Нека и у нас да се извъди един майстор.\n— Хайде, хайде! — обажда се старият учител Гого Попов. — Нека селото ни да се прочуе с нещо… И не само да се прочуе — Данко може и фабрика за самолети да отвори, та и хората ни малко полза да видят…\nА Данко работеше и не даваше ухо на людските приказки.\n— Истина ли е, Данко, правел си самолет у вас? — попита го веднъж майстор Гатьо.\n— Истина е, майсторе.\n— Ама то струва скъпо бе, момче, дори да речем, че можеш да го направиш. А не ще можеш, защото там трябва мотор, а ти по техниката си слаб…\n— Моят самолет ще бъде безмоторен — отвърна Данко.\nИ от тоя ден селяните още по-тежко започнаха да се присмиват на младия дърводелец.\n— Без мотор, значи? — хилеше се Петко Свраката. — С плюнка ще го кара, то се разбра.\n— Не, с краката като дрезина! — обади се Живко Мравков, който години наред беше работил по железопътната линия.\n— А като се умори, ще се обърне надолу като такладжия гълъб! — допълни Митко.\nЩом останеше малко свободен, Данко бързаше у дома си. Под навеса зад къщата беше уредил работилницата си. Какви студове не хващаха през зимата, не се остави той, все клечеше там, все около самолета, се въртеше, все чукаше, все дялаше и мереше. Имаше десетина негови другари, които му вярваха.\n— Ще го направи! — отсичаха уверено те.\nИ всяка вечер отскачаха до схлупения навес. Гледаха как самолетът всеки ден се оформяше, как растеше и заприличваше на истински самолет, като тези, гдето ги виждаха понякога да летят по небето.\n— Ами как ще върви без мотор? — питаха и те учудени.\nДанко им разправяше къде ще го изведат този самолет, как ще го пуснат, как ще се подеме и как ще отлети безшумно и гладко като същинска птица.\nТака в работа и залягане мина зимата.\nРазпъплиха се хората по къра, улисаха се в работа, връщаха се уморени, нямаха време да отскачат до кръчмите и кафенетата, нямаха време за приказки и присмехи. Забравиха те и за Данка, забравиха и за безмоторния му самолет.\nСамо Данко не беше го забравил, само той не беше го оставил. И все бързаше да се прибере по-рано у дома си, та да може да го довърши — тогава ще го пренесе на Диманова поляна, ще го възседне и ще го пусне оттам. Ще видят всички, ще видят и ще ахнат.\nИ ето, към края на пролетта, през един празничен ден в селото гръмна вест:\n— Данко Герданов ще лети! Търчете да видим крилатия Данко!\nПак не забравиха да се присмеят пустите му хора, пак го жигосаха! Ала всички се юрнаха към Диманова поляна, че такова чудо в селото им не беше ставало.\n— Ако се дигне две педи над земята, от мене има един гуляй! — викаше Свраката.\nМнозина тичаха да видят чудото, но все си мислеха, че е само шега. Рекли са някои да поразкарат народа навън, да се пошегуват с Данка…\nНо не беше на шега. На Диманова поляна наистина беше изкачен самолет. И този самолет наистина нямаше мотор.\nДо самолета стоеше Данко и даваше някакви разпореждания. Другарите му размотаваха дълги въжа и се въртяха важно около тежката дървена птица. Някои пак се помъчиха да хвърлят шеги, но тук място за шеги нямаше. Виждаше се, че работата е сериозна. Данко гледаше така уверено, така съсредоточено, че и най-големите неверници се смутиха.\n— Пък може и без мотор да стане тая работа! — отстъпи Живко Мравков. — В града е бил момъкът, сигурно е видял как става.\n— Ако не е виждал, той няма да се заеме с такова нещо! — клатеше глава друг неверник.\n— Времето е тъкмо за безмоторно летене, да видим какво ще излезе! — пошушна си Данко и погледна нагоре. Небето беше цъфнало в синина, въздухът чист и прозрачен, на хоризонта, далече някъде към заснежените върхове на Стара планина, се виждаха само две-три малки бели облачета. Духаше хубав ветрец и тъкмо на този ветрец Данко най-много се надяваше. Над ливадите долу се виеха чучулиги. „Чудно време! — радваше се Данко. — Дано само не се случи нещо непредвидено!“\nНай-сетне всичко беше готово.\nТой се качи на самолета, загърнат добре, като истински летец с дълбоко нахлузен каскет, развълнуван, смел и ловък, спотаил в сърцето си уплахата от нещо непредвидено.\nХората се дръпнаха настрана, ококорени, настръхнали от любопитство. Данковите другари се запретнаха в размотаните въжа, опънаха мишци, наежиха се като млади юнци, които усещат, че трябва да изтеглят тежък, но важен товар.\nНай-сетне Данко даде знак. Самолетът се заклати след пръхналите младежи, сетне тръгна по-гладко, по-спокойно, към края на поляната се откъсна от земята и се понесе над равната зелена площ. Отначало се люлееше като замаян и всички чакаха, че ще се спусне надолу и ще се сгромоляса някъде сред ливадите. Но си личеше, че Данко и друг път се е пущал, защото след малко самолетът се оправи и започна да се издига полека нагоре. Той се издигаше плавно и безшумно като голяма бяла птица, която не бърза, но знае къде отива и защо отива.\nИ когато всички разбраха, че няма да се върне и няма да падне, поеха дълбоко дъх и гръмко „ура“ разтърси всичко наоколо.\nА дядо Пейо Клепалото се кръстеше и думаше с разширени очи:\n— Господи, видях и от нашето село да се роди такова чудо!\nЧитателите на „Крилатият Данко“ са прочели и:\n0 Чудната свирка\n4,5 Върбичките на чичо Тошко\n3,4 11 000 камшика\n5,3 Подсъзнанието може всичко